pythainlp/thai_wikipedia_clean_20230101 huggingface dataset:
ซัลเฟอร์เฮกซาฟลูออไรด์ (Sulfur hexafluoride) เป็นสารประกอบอนินทรีย์ มีสูตรเคมี SF6 เป็นก๊าซโพพิแลนต์ไม่มีกลิ่น ไม่มีพิษ ไม่ไวต่อปฏิกิริยา มีความหนาแน่น 6.13 g/L ที่ระดับน้ำทะเล มากกว่าอากาศ 6 เท่า ถูกค้นพบเป็นครั้งแรกโดย Henri Moira และ Paul Lebeau ในปี ค.ศ. 1901
ซัลเฟอร์เฮกซาฟลูออไรด์ไม่ละลายในน้ำ แต่ละลายในตัวทำละลาย นิยมใช้ประโยชน์ในอุตสาหกรรมอิเล็กทรอนิกส์ โดยเฉพาะในการผลิตเซอร์กิตเบรกเกอร์ และสวิตช์เกียร์ที่ใช้กับระบบไฟฟ้าแรงสูง
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ ระบุว่าซัลเฟอร์เฮกซาฟลูออไรด์เป็นแก๊สเรือนกระจก ที่มีสามารถสร้างผลกระทบรุนแรงกว่าคาร์บอนไดออกไซด์ 22,000 เท่า แต่เนื่องจากก๊าซนี้มีความหนาแน่นสูง จึงลอยตัวลงต่ำ และไม่มีผลทำให้อุณหภูมิผิวโลกสูงขึ้น
จักรพรรดิซ่งไท่จง
สมเด็จพระจักรพรรดิซ่งไท่จง (; 939-997) มีพระนามเดิมว่า เจ้ากวังอี้ เป็นจักรพรรดิองค์ที่ 2 แห่งราชวงศ์ซ่งของจีน พระองค์ทรงครองราชย์ตั้งแต่ ค.ศ. 976 จนสวรรคตใน ค.ศ. 997 พระองค์เป็นพระอนุชาของจักรพรรดิซ่งไท่จู่ และเป็นพระราชบิดาของจักรพรรดิซ่งเจินจง ผู้สืบราชบัลลังก์ต่อจากพระองค์
อนุวัฒน์ สงวนศักดิ์ภักดี
อนุวัฒน์ สงวนศักดิ์ภักดี หรือ บอย พีซเมคเกอร์ (เกิด 1 สิงหาคม พ.ศ. 2523) เป็นนักร้องชาวไทย
อนุวัฒน์เป็นคริสต์ศาสนิกชนนิกายโปรเตสแตนต์ ศึกษาที่โรงเรียนเทพศิรินทร์ (DSA112) เป็นบุตรคนเล็กในบรรดาพี่น้อง 3 คน มีชื่อภาษาจีนกลางที่อาจารย์สอนภาษาจีนในโบสถ์เป็นผู้ตั้งให้ตอนเด็กๆ ว่า "เย่ เอินเหว่ย" หรือ "เฮี๊ย อึงอุ้ย" ในจีนแต้จิ๋ว แปลว่า "ยิ่งใหญ่" อนุวัฒน์เติบโตมาจากครอบครัวที่รักเสียงเพลง จึงชอบร้องเพลงมาตั้งแต่เด็ก จบการศึกษาจากปริญญาตรี เอกภาษาอังกฤษ คณะมนุษยศาสตร์ มหาวิทยาลัยรามคำแหง
รับจ้างร้องเพลง.
ก่อนที่จะเริ่มเดินตามฝันของตัวเองอย่างจริงจัง เขาเริ่มชีวิตการทำงานด้วยการเป็นพนักงานบริษัทเอกชนมาก่อน แต่ในขณะเดียวกันก็ไม่ได้ทิ้งสิ่งที่ตนเองรัก โดยได้รับจ้างร้องเพลงตามร้านอาหารกึ่งผับควบคู่ไปด้วย หลังจากทำงานประจำควบคู่กับร้องเพลงตามร้านอาหารกึ่งผับมาได้ระยะหนึ่ง ก็รู้สึกว่างานประจำที่ทำไม่ใช่สิ่งที่ตนเองต้องการ จึงตัดสินใจเลือกที่จะร้องเพลงตามร้านอาหารกึ่งผับเพียงอย่างเดียว ได้จับคู่ กับ พีระ เทศวิศาล (พีท) เป็นวงดูโอ (Duo) เล็กๆ ชื่อ กรีน ที (Green Tea) ให้ความบันเทิงตามร้านอาหารกึ่งผับหลายแห่ง โดยเริ่มจากร้าน Gasso เป็นแห่งแรก (2545) และเป็นที่ที่ทีมงานของเบเกอรี่ มิวสิก ได้ฟังเพลงที่เขาร้อง จึงได้ชักชวนให้ร่วมงานในอัลบั้ม Million ways to love Part I ของนักร้อง-นักแต่งเพลงชื่อดัง บอย โกสิยพงษ์
“หัวใจผูกกัน” คือเพลงแรกของเขาที่ได้ร้องให้คนทั่วประเทศได้ฟัง และด้วยความเพราะของเพลงก็ทำให้ บ.บรอดคาซท์ ไทย เทเลวิชั่น ผู้จัดละครเรื่องพระจันทร์แสนกล ทางช่อง 3 นำเพลงหัวใจผูกกัน ไปเป็นเพลงประกอบละครเรื่องนี้ด้วย
เซ็นสัญญากับค่าย Green Beans.
หลังนั้นไม่นาน อนุวัฒน์ และ พีระ จึงได้รับการติดต่อให้เซ็นสัญญาให้เป็นศิลปินในสังกัด Green Beans และได้มีผลงานชิ้นแรก (2546) ในอัลบั้มพิเศษของค่ายคือ Greenlight Project ภายใต้ชื่อวงพีซเมกเกอร์
หลังจากพีซเมกเกอร์มีผลงานเพลงได้ 2 อัลบั้ม ก็เกิดการเปลี่ยนแปลงกับวง เนื่องจากพีระ ไม่ต่อสัญญากับ Green Beans และออกไปทำอัลบั้มของตัวเอง (ภายหลังอยู่สังกัด Mono Music) ทางค่ายเพลงจึงให้อนุวัฒน์ออกอัลบั้มในนาม Peacemaker ตามเดิมแต่ไม่มีพีทเป็นสมาชิกอีกต่อไปแล้วชื่อ อัลบั้ม 3to1 ต่อมาได้ออกอัลบั้มเดี่ยว ภายใต้ชื่อว่า บอย Peacemaker อัลบั้มเดี่ยวชุดแรกคือ Sense of Sound ซึ่งมีเพลงฮิตอย่าง เนื้อคู่ และ ความอ่อนแอ
ด้านชีวิตส่วนตัว สมรสกับนักแสดงพิจิตตรา สิริเวชพันธ์ เมื่อวันศุกร์ที่ 25 มกราคม พ.ศ. 2562 หลังจากทั้งคู่คบหาดูใจกันมานานกว่า 14 ปี
ทั้งคู่ยังได้ร่วมกันทำธุรกิจร้านอาหารประเภทชาบู ชื่อ ชาบูคิง และร้านอาหาร Childhood cafe
"ดูเพิ่มเติม: พีซเมกเกอร์"
MSDS
ไซเบอร์โรม
ไซเบอร์โรม  เป็นอุปกรณ์ไฟร์วอลแบบระบุตัวตนที่ให้ประสิทธิภาพในการป้องการภัยคุกคามที่มีอยู่ และที่เข้ามาจากทางอินเทอร์เน็ต การทำงานของไซเบอร์โรมเป็นการรวมเอาลักษณะการทำงานทางด้านความปลอดภัยที่มีอยู่แบบเดิม การกรองเนื้อหาและโปรแกรมการใช้งานต่างๆ รวมไปถึงการจัดการแบนด์วิธ และการจัดการแบบหลายลิงก์ที่มีมากกว่าแพลทฟอร์มเดียว
ไซเบอร์โรมยังได้รับรางวัลว่าเป็น UTM ในระดับ 5 จากเช็คมาร์ก ICSA Labs และการรับรองการทำงานของ VPN จากสถาบันสหภาพวีพีเอ็น (Virtual Private Network Consortium) ที่ให้การรับรองเฉพาะผลิตภัณฑ์ที่มี VPN
หลักการในการเลือกสรร UTM Firewall ที่เหมาะสมกับองค์กรนั้นอาจแบ่งได้ดังต่อไปนี้
1. ความต้องการเบื้องต้น รวมถึงความต้องการเพิ่มเติม ไม่ว่าจะเป็นความต้องการเรื่องของ Gateway anti-virus และ anti-spyware, Gateway anti-spam, IDP การกรองเว็บไซต์และแอปพลิเคชัน การจัดการแบนด์วิธ และการจัดการแบบหลายลิงก์ที่มีมากกว่าแพลทฟอร์มเดียว (Multilink Manager) การใช้งาน VPN การเก็บบันทึกการใช้งานของผู้ใช้ (Log &amp; report) การจัดการผู้ใช้ และการระบุตัวตน (User authentication) เป็นต้น
2. ผู้ใช้อ้างอิง สำหรับอุปกรณ์ที่มีมาตรฐาน และมีความน่าเชื่อถือ ผู้ใช้อ้างอิง สามารถตอบได้ถึงความพึงพอใจในการใช้งาน การบริการหลังการขายที่ได้รับ ทำให้ผู้ที่กำลังเลือกซื้อ สามารถตัดสินใจได้ง่ายขึ้น
3. การทดสอบใช้งาน ก่อนการตัดสินใจซื้อ อาจมีการติดต่อตัวแทนจำหน่าย เพื่อทำการทดสอบการใช้งานให้เข้ากับระบบ และรวมไปถึงให้ตรงตามความต้องการมากที่สุด
4. งบประมาณในการจัดซื้อ งบประมาณมีความสัมพันธ์กับส่วนของความต้องการทั้งหมด ความคุ้มค่าที่ได้รับ
5. พิจารณาคุณสมบัติโดดเด่นเพิ่มเติม เพื่อการใช้งานที่ปลอดภัยและสะดวกขึ้นเช่น UTM firewall นั้นมีข้อมูลที่วิ่งผ่านตลอดเวลาดังนั้นจึงสามารถสร้าง log ได้จำนวนมากมาย และยิ่งการมี พรบ. เข้ามาบังคับอีกนั้นทำให้ต้องคำนึงเป็นอย่างยิ่งในการเลือก พื้นที่ในการจัดเก็บข้อมูลหรือการส่งข้อมูล Syslog ออกไปเก็บที่ Syslog server นั้นจึงมีความจำเป็นอย่างยิ่ง (Cyberoam UTM Firewall สนับสนุนการเก็บ Log และ Report ในอุปกรณ์เดียวกัน รวมไปถึงสามารถส่งออกไปยัง syslog server ได้ถึง 5 servers) คุณสมบัติในการควบคุมจัดการแอปพลิเคชันต่างๆ หรือโปรแกรมสนทนาอย่าง MSN และ Yahoo หรือการรองรับ IPV6 และ เชื่อมต่อแบบ 3G หรือ WIMAX
การเลือก UTM firewall ที่มีคุณสมบัติที่รองรับกับ High Availability และ scalability เพราะว่า เป็นเสมือนประตูรั้วของบ้านซึ่งถ้าไม่สามารถใช้งานได้แล้วอันตรายย่อมสามารถเกิดขึ้นได้ ข้อมูลที่ไหลผ่านมากมายและการทำงานที่ซับซ้อนอาจเป็นสาเหตุให้มีการเกิดเป็นคอขวดขึ้นได้ UTM ที่รองรับ active/active ดูจะน่าสนใจกว่าตัวที่ทำเป็น active/passive เป็นการยากที่จะเทสในกรณีที่เกิดความล้มเหลว (failure) ดังนั้นจึงควรทำการทดสอบติดต่อกันไม่ต่ำกว่าสามวันสามคืนเลยทีเดียว (ICSA ให้การรับรองแก่ไซเบอร์โรม ว่าเป็นไฟร์วอลตัวแรกที่มี Active-Active)
อุปกรณ์รักษาความปลอดภัยแบบเบ็ดเสร็จในหนึ่งเดียว หรือที่เรียกว่า UTM Firewall (Unified Threat Management) คือ อุปกรณ์ที่มีฟังก์ชันการทำงานเหนือกกว่าการเป็นแค่ไฟร์วอลธรรมดา ซึ่งตอนนี้อุปกรณ์แบบนี้กำลังเป็นที่นิยมอย่างมาก และนวัตกรรมที่ดียิ่งขึ้นไปกว่านั้นคือการผนวกการระบุตัวตน (Identity-based) เข้าไว้ในอุปกรณ์ อย่าง Cyberoam UTM Firewall ที่รวมเอาการระบุตัวตนผสานกับฟังก์ชันการทำงานที่ไม่ว่าจะเป็นความสามารถในการ การกรองเนื้อหาเว็บไซต์ หรือแอปพลิเคชันต่างๆ รวมถึงโปรแกรมพวก P2P อย่าง Bittorent ที่สามารถสั่งให้ปิดการใช้งาน หรือควบคุมแบนด์วิธให้กับแอปพลิเคชันต่างๆได้อย่างลงตัว สามารถที่จะกำหนดนโยบายความปลอดภัยและจัดสรรการใช้งานอินเทอร์เน็ตให้แก่องค์กรลงลึกได้ถึงระดับผู้ใช้งาน หรือจะเป็นกลุ่มแผนกต่างๆได้อย่างง่ายดาย นอกจากนี้ยังสามารถจัดการลิงก์อินเทอร์เน็ตที่มีมากกว่าสองลิงก์ขึ้นไปได้ไม่จำกัด ซึ่งขึ้นอยู่กับจำนวนของพอร์ทในแต่ละรุ่น การอำนวยความสะดวกในการทำ VPN ที่สามารถเชื่อมต่อผู้ใช้ตามที่ต่างๆ ให้เข้ามาใช้งานส่วนต่างๆในองค์กรได้อย่างง่ายดาย และยังมี SSL VPN ที่รับรองการเชื่อมต่อได้จากสมาร์ทโฟน อย่าง Blackberry หรือ Iphone ทั้งยังสนับสนุนเครือข่ายอย่าง 3G และ WIMAX อีกด้วย ยิ่งไปกว่านั้น ด้วยอุปกรณ์ตัวเดียวนี้สามารถบันทึกการใช้งานและรายงานผลการใช้งานต่างๆของผู้ใช้ในองค์กร เพื่อผู้ดูแลระบบสามารถวิเคราะห์การใช้งานของผู้ใช้ไม่ว่าจะเรื่องของการเข้าใช้งานเว็บไซต์ การรับส่งเมล์ บทสนทนาของ MSN หรือ Yahoo รายงานสแปมเมล์ ผู้บุกรุกระบบ ผลการใช้งานแบนด์วิธต่างๆ เป็นต้น
Cyberoam เป็น UTM (Unified Threat Management) คือ นวัตกรรมไฟล์วอลเพื่อการปกป้องระบบเครือข่ายที่สมบูรณ์แบบพร้อมฟังก์ชันการทำงานที่ครบครัน ผสมผสานการระบุตัวตนของผู้ใช้งานที่ให้ประสิทธิภาพในการปกป้องระบบเครือข่ายจากภัยคุกคามที่มีอยู่ และที่เข้ามาจากทางอินเทอร์เน็ต รวมทั้งไวรัส หนอนไวรัส โทรจัน สปายแวร์ ฟิชชิ่ง ฟาร์มมิ่งและอื่นๆ การทำงานของ Cyberoam เป็นการรวมเอาลักษณะการทำงานทางด้านความปลอดภัยที่มีอยู่แบบเดิม อย่างเช่น Stateful Inspection, Anti-Virus และ Anti-Spyware, Anti-Spam, IDP การกรองเนื้อหาและโปรแกรมการใช้งานต่างๆ รวมไปถึงการจัดการแบนด์วิธไว้เข้าด้วยกันทั้งนี้ยังรวมถึงบันทึกและรายงานผลการใช้งานได้ในเครื่องเดียว สามารถกำหนดนโยบายได้ลึกระดับผู้ใช้เพื่อรองรับกับ พรบ. คอมพิวเตอร์อย่างแท้จริง ด้วยคุณสมบัติดังต่อไปนี้
Identity-based Firewall
User authentication with AD, LDAP, RADIUS, Window domain controller, local user
VPN ( PPTP, L2TP, IPSec, SSL, VPN) bundle Free SSL VPN
HA (High Availability) Active-Active, Active-Standby
Gateway Anti-Virus, Anti-Malware and Anti-Spam
Show spam mail – valid mail, subject mail, sender, receiver, date and time.
Intrusion Prevention System (IPS)
Content &amp; Application Filtering
Bandwidth Management ( สามารถกำหนดได้ตั้งแต่ user, application, protocol, minimum and maximum)
Multi-Link Manager
Load balance, Auto failover IM Management &amp; Control Intelligent Reporting
ตึกโอเชี่ยน 1
เซียนนา
คีตา เรคคอร์ดส์
ฐากูร พานิชกุล
ฐากูร พานิชกุล (ชื่อเล่น ก็อต)  เกิดปี ค.ศ. 1974 เป็นนักออกแบบเสื้อผ้าชาวไทย-อเมริกัน เจ้าของธุรกิจเสื้อผ้ายี่ห้อ THAKOON นอกจากนี้ ฐากูรยังมีร้านแฟชั่นออนไลน์ที่เปิดร่วมนักออกแบบเสื้อผ้าอีกหลายคน
ฐากูรเกิดที่จังหวัดนครพนม เติบโตที่กรุงเทพมหานคร ก่อนจะเดินทางไปอาศัยอยู่ที่เมืองโอมาฮา รัฐเนแบรสกา ประเทศสหรัฐอเมริกากับครอบครัวตั้งแต่อายุ 11 ปี ฐากูรจบการศึกษาระดับปริญญาตรีด้านบริหารธุรกิจ ที่มหาวิทยาลัยบอสตัน จากนั้นย้ายไปนิวยอร์กเพื่อทำงานด้านแฟชั่น โดยได้เข้าทำงานในฝ่ายผลิตและจัดซื้อที่ J.Crew ต่อมาเขาลาออกเพื่อไปเป็นกองบรรณาธิการนิตยสาร Harper's Bazaa ทำหน้าที่เป็นนักเขียนวิจารณ์ด้านแฟชั่น อยู่ 4 ปี กระทั่งตัดสินใจเข้าศึกษาต่อด้านการออกแบบที่ Parsons School of Design
ปี 2004 ฐากูรเปิดแบรนด์เสื้อผ้าของตัวเองในชื่อ THAKOON หลังจากนั้นไม่นานผลงานของเขาปรากฏในนิตยสารชั้นนำอย่าง Vogue Elle และ W
ปี 2005 เขายังได้รับรางวัล Ecco Domani fashion foundation ในสาขาดีไซเนอร์หน้าใหม่ ซึ่งทำให้เขาได้ร่วมงานกับ Zac Posen, Derek Lam, Jack McCollough และ Lazaro Hernandez
ในปี 2008 ในการชิงชัยในสนามเลือกตั้งประธานาธิบดีสหรัฐอเมริกา มิเชล โอบามา ภริยาของบารัก โอบามา ได้เลือกใส่ชุดของเขาถึง 2 ครั้งแล้ว ครั้งแรกเมื่อเดือนสิงหาคม 2008 เป็นชุดราตรีดอกไม้สีม่วงแดงดำ ในงานวันคัดเลือกผู้เป็นตัวแทนพรรคเดโมแครตในการลงสมัครชิงตำแหน่งประธานาธิบดีสหรัฐอเมริกา และครั้งที่ 2 ในชุดลายดอกไม้โทนเหลืองน้ำตาล ในวันอภิปรายครั้งแรกกับจอห์น แมคเคน
เควิน คีแกน
โจเซฟ เควิน คีแกน (เกิด 14 กุมภาพันธ์ ค.ศ. 1951) หรือที่คนส่วนใหญ่รู้จักในชื่อ เควิน คีแกน เป็นอดีตนักฟุตบอลและผู้จัดการทีมฟุตบอลชาวอังกฤษ
เขาเริ่มค้าแข้งกับสกันทอร์ปยูไนเต็ดใน ค.ศ. 1968 ก่อนที่จะย้ายไปร่วมทีมลิเวอร์พูลใน ค.ศ. 1971 โดยสวมเสื้อเบอร์ 7 ในขณะที่ค้าแข้งอยู่กับลิเวอร์พูลนั้น คีแกนสามารถคว้าแชมป์รายการสำคัญต่างๆมากมาย ได้แก่ ดิวิชันหนึ่ง 3 สมัย, ยูฟ่าคัพ 2 สมัย, เอฟเอคัพ 2 สมัย และยูโรเปียนคัพอีก 1 สมัย เขาติดทีมชาติอังกฤษเป็นครั้งแรกใน ค.ศ. 1972 ต่อมาใน ค.ศ. 1977 เขาตัดสินใจย้ายไปร่วมทีมฮัมบัวร์เกอร์ เอ็สเฟา ในการค้าแข้งกับฮัมบัวร์เกอร์ เอ็สเฟาเขาได้รับรางวัลนักฟุตบอลยอดเยี่ยมแห่งปีของทวีปยุโรป 2 สมัยติดต่อกัน คือ 1978 และ 1979 ในฤดูกาลเดียวกันเขาได้เป็นกำลังสำคัญในการพาทีมคว้าแชมป์บุนเดิสลีกา ฤดูกาล 1978-79 และสามารถคว้าแชมป์ยูโรเปียนคัพในปีถัดมาอีกด้วย หลังจากนั้นเขาก็ได้ย้ายไปร่วมทีมเซาแทมป์ตันเป็นเวลา 2 ฤดูกาล ก่อนที่จะย้ายไปค้าแข้งกับนิวคาสเซิลใน ค.ศ. 1984 และสามารถพาทีมเลื่อนชั้นได้สำเร็จ ก่อนที่จะประกาศเลิกเล่นฟุตบอลในอีก 2 ปีถัดมา ในขณะที่ติดทีมชาติอังกฤษทั้งหมด 63 นัด และยิงได้ 21 ประตู
ใน ค.ศ. 1992 เขากลับสู่นิวคาสเซิลอีกครั้งในฐานะผู้จัดการทีม และพาทีมเลื่อนชั้นสู่ลีกสูงสุดในฐานะแชมป์ได้สำเร็จ หลังจากเลื่อนชั้นแล้วคีแกนพาทีมคว้าอันดับ 2 ในพรีเมียร์ลีก ฤดูกาล 1995–96 หลังจากนั้นเขาก็ได้ย้ายไปคุมฟูลัม ก่อนที่จะเข้ารับตำแหน่งผู้จัดการทีมชาติอังกฤษใน ค.ศ. 1999 แต่คุมทีมเพียงแค่ปีเดียวเขาก็ขอลาออกจากตำแหน่ง ปีถัดมาคีแกนตัดสินใจเขาดำรงตำแหน่งผู้จัดการทีมแมนเชสเตอร์ซิตี และคุมทีมได้นาน 4 ปี ก็ขอลาออกจากตำแหน่ง หลังจากนั้นเขาก็ไม่ได้ยุ่งเกี่ยวกับฟุตบอลอีกเลยเป็นเวลา 3 ปี ก่อนที่จะกลับมาคุมนิวคาสเซิลอีกเป็นครั้งที่ 2 ในเดือนมกราคม ค.ศ. 2008 แต่หลังจากนั้นเขาก็ได้ลาออกจากตำแหน่งในวันที่ 4 กันยายน ค.ศ. 2008 เนื่องจากขัดแย้งกับบอร์ดบริหารของสโมสร
เควิน คีแกน เริ่มต้นเป็นนักฟุตบอลจากการเป็นเด็กฝึกหัดของสกันทอร์ป ก่อนที่จะย้ายเข้าสู่ลิเวอร์พูลด้วยค่าตัว 35,000 ปอนด์ คีแกนได้ลงเล่นเกมแรกให้ทีมชาติอังกฤษเจอกับทีมชาติเวลส์ ที่คาร์ดิฟฟ์ ก่อนจะช่วยลิเวอร์พูลคว้าแชมป์ลีก 3 สมัยใน 3 ปีแรกที่แอนฟีลด์ ต่อมาในปี 1973 ลิเวอร์พูลได้แชมป์ ยูฟ่าคัพ หลังจากสามารถเอาชนะโบรุสซีอาเมินเชินกลัทบัคได้สำเร็จ 3 ปีต่อมา คีแกนได้รับรางวัลนักเตะยอดเยี่ยมแห่งปีหลังพาลิเวอร์พูลชนะบรูเกส 4-3 ในประตูรวมคว้าแชมป์ ยูฟ่าคัพ อีกสมัย
คีแกนนั้นถือได้ว่าเป็นกำลังสำคัญที่พาลิเวอร์พูลคว้าแชมป์ ยูโรเปียนคัพ เป็นครั้งแรกหลังชนะกลัดบัค ก่อนที่เขาจะย้ายสู่ ฮัมบวร์ค ด้วยค่าตัว 500,000 ปอนด์ ในปี 1977 ฮัมบวร์คได้แชมป์บุนเดิสลีกาและคีแกนก็ได้รับรางวัลนักเตะยอดเยี่ยมประจำฤดูกาล 1977-78 โดยฤดูกาลถัดมาเขายังได้รับรางวัลนักเตะยอดเยี่ยมแห่งปียุโรปอีกด้วย ในปี 1980 คีแกนตัดสินใจย้ายไปร่วมทีมเซาแทมป์ตันด้วยค่าตัว 420,000. ปอนด์ เขาได้รับรางวัลนักเตะยอดเยี่ยมแห่งปีของพีเอฟเอ ก่อนย้ายสู่นิวคาสเซิลด้วยค่าตัว 100,000 ปอนด์ คีแกนเล่นได้อย่างยอดเยี่ยม โดยเขาลงเล่นให้กับนิวคาสเซิลไปทั้งหมด 78 นัด ยิงได้ 48 ประตู ก่อนจะประกาศเลิกเล่นในปี 1984
รวมคีแกนลงเล่นให้กับทุกสโมสรไป 592 นัด ยิงได้ 204 ประตู และลงเล่นให้กับทีมชาติอังกฤษทั้งหมด 63 นัด ยิงได้ 21 ประตู
นิวคาสเซิลยูไนเต็ด (1992–1997).
เควิน คีแกน กลับสู่วงการฟุตบอลอีกครั้งในฐานะผู้จัดการทีมนิวคาสเซิล คุมทีมได้ 1 ปี คีแกนสามารถพานิวคาสเซิลเลื่อนชั้นสู่พรีเมียร์ชิพได้ในฐานะแชมป์ดิวิชั่น 1 เดิม พร้อมได้รับรางวัลผู้จัดการทีมยอดเยี่ยมประจำฤดูกาลของดิวิชั่น 1 ด้วย ต่อมาในปี 1994 คีแกนได้รับแต่งตั้งเป็นผู้อำนวยการด้านฟุตบอลของนิวคาสเซิล ก่อนต่อสัญญากับทีมออกไปอีกรวม 10 ปี ต่อมานิวคาสเซิลจบฤดูกาลด้วยอันดับที่ 6 ในพรีเมียร์ชิพ ในปี 1996 นิวคาสเซิลเป็นได้เพียงรองแชมป์ของพรีเมียร์ชิพเท่านั้น โดยก่อนหน้านี้นิวคาสเซิลนำแมนฯ ยูไนเต็ด ซึ่งเป็นแชมป์ในปีนั้นห่างถึง 12 คะแนน และคีแกนยังมีปากเสียงกับเซอร์ อเล็กซ์ เฟอร์กูสัน ผ่านการให้สัมภาษณ์ทางทีวี ก่อนที่เขาจะประกาศลาออกจากตำแหน่งในเวลาต่อมา
ฟูลัมและทีมชาติอังกฤษ (1998–2000).
ในวันที่ 25 กันยายน ค.ศ. 1997 คีแกนได้กลับสู่วงการฟุตบอลอีกครั้ง ในฐานะ COO ของฟูลัม ต่อมาคีแกนได้ตัดสินใจปลด เรย์ วิลกินส์ ผู้จัดการทีม ซึ่งเป็นเพื่อนสนิทของเขาออกจากตำแหน่ง หลังคุมทีมได้เพียง 7 เดือนก่อนที่คีแกนจะรับหน้าที่เอง ในวันที่ 17 กุมภาพันธ์ ค.ศ. 1999 คีแกนได้รับการแต่งตั้งให้เป็นผู้จัดการทีมชาติอังกฤษเป็นเวลา 4 นัด ก่อนต่อสัญญา พร้อมทำทีมฟูลัมไปด้วยซึ่งคีแกนก็ได้พาสโมสรคว้าแชมป์ ดิวิชั่น 2 หลังจากนั้นวันที่ 6 พฤษภาคม คีแกนได้เปิดเผยผ่านรายการทีวีว่าจะสละตำแหน่ง COO ของฟูลัม เพื่อมาคุมทีมชาติอังกฤษเต็มตัว ต่อมาวันที่ 7 ตุลาคม ค.ศ. 2000 ทีมชาติอังกฤษเริ่มต้นทัวร์นาเมนต์เวิลด์คัพได้อย่างน่าผิดหวัง หลังจากพ่ายแพ้ทีมชาติเยอรมัน 1-0 รอบคัดเลือก ซึ่งเป็นเกมสุดท้ายที่เวมบลีย์ ก่อนที่จะถูกรื้อสร้างใหม่ ก่อนที่คีแกนจะเข้าหารือกับเอฟเอ และขอลาออกจากตำแหน่งในวันเดียวกัน
แมนเชสเตอร์ซิตี (2001–2005).
ในปี 2001 เควิน คีแกน ได้ตัดสินใจเข้ารับตำแหน่งผู้จัดการทีมแมนเชสเตอร์ซิตี โดยคีแกนสามารถพาทีมคว้าแชมป์ดิวิชั่น 1 ตั้งแต่ปีแรกที่รับตำแหน่ง โดยทีมยิงไป 108 ประตู จบฤดูกาลด้วย 99 คะแนน หลังจากนั้นในวันที่ 11 กันยายน ค.ศ. 2004 แมนเชสเตอร์ซิตีแพ้เอฟเวอร์ตันที่เหลือ 10 คน 1-0 เป็นความปราชัยเกมที่ 3 ในรอบ 5 เกมแรกพรีเมียร์ลีก ของฤดูกาลใหม่ ทำให้คีแกนเริ่มกดดัน พร้อมมีข่าวว่ากำลังจะถูกไล่ออก ต่อมาในวันที่ 10 มีนาคม ค.ศ. 2005 คีแกนตัดสินใจลาออกจากสโมสรด้วยข้อตกลงที่มีผลทันที หลังจากที่พ่ายแพ้โบลตันคาบ้าน 1-0
นิวคาสเซิลยูไนเต็ด (2008).
ในวันที่ 16 มกราคม ค.ศ. 2008 เควิน คีแกน ได้ตัดสินใจกลับเข้าสู่วงการฟุตบอลอีกครั้งหลังจากห่างหายไปนานถึง 3 ปี ด้วยการคุมทีมนิวคาสเซิลอีกครั้ง ซึ่งในการคุมทีมในช่วงแรกทีมไม่สามารถเก็บชัยชนะได้เลย จนมีข่าวว่า ไมค์ แอชลีย์ เจ้าของสโมสร จะปลดคีแกนออกจากตำแหน่ง แต่หลังจากที่ทีมสามารถเก็บชัยชนะได้แล้ว ทีมก็สามารถพ้นโซนอันตรายได้และเก็บชัยชนะอย่างสม่ำเสมอก่อนที่จะจบฤดูกาลด้วยอันดับที่ 12 ของตาราง และเริ่มต้นฤดูกาลใหม่ด้วยการเสมอกับแมนเชสเตอร์ยูไนเต็ด 1-1 ก่อนที่จะขัดแย้งกับบอร์ดบริหารของสโมสรและตัดสินใจลาออกจากตำแหน่งในเวลาต่อมา
90||32||8||4||||||13||4||111||40
2 || 1 ||||||||||||||||
592||204||||||||||||||||
รายนามผู้จัดการทีมของนิวคาสเซิล ยูไนเต็ด
เกมทศกัณฐ์
เกมทศกัณฐ์ เป็นรายการเกมโชว์ควิซโชว์ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันที่ 1 เมษายน พ.ศ. 2546 ทาง ช่อง 9 เอ็มคอตเอชดี สร้างสรรค์และควบคุมการผลิตโดย รุ่งธรรม พุ่มสีนิล
รายการ เกมทศกัณฐ์ ออกอากาศทางช่อง 9 เอ็มคอตเอชดี เมื่อวันที่ 1 เมษายน พ.ศ. 2546 เป็นรายการเกมโชว์ควิซโชว์รายการแรกที่รางวัลแจ๊คพอตที่มีเงินรางวัลสูงสุดถึง 10 ล้านบาทนับถือว่าเป็นรางวัลแจ๊คพอตสูงที่สุดในวงการของรายการเกมโชว์โทรทัศน์ไทยและในเอเชีย (โดยเฉพาะ "เกมทศกัณฐ์ยกทัพ" ที่มีรางวัลแจ๊คพอตสูงถึง 30 ล้านบาท) เพียงตอบคำถามใบหน้าของบุคคลที่มีชื่อเสียงสำคัญ ๆ ของคนทั่วทั้งโลก ตอบถูกครบ 10 หน้า รับไปเลยรางวัลแจ๊คพอตสูงที่สุด 10 ล้านบาทและนับตั้งแต่ออกอากาศเกมทศกัณฐ์จนไปถึงยกสยาม เป็นเวลาเกือบ 8 ปีทางรายการได้แจกรางวัลไปทั้งหมดเกือบ 70 ล้านบาท
เกมทศกัณฐ์ (ยุคแรก, ปางใหม่).
ผู้เข้าแข่งขันที่สมัครเข้ามาร่วมเล่นในรายการจะนั่งอยู่บนอัฒจรรย์ โดยทางรายการจะสุ่มไฟ ไฟติดที่ด้านหน้าของผู้เข้าแข่งขันคนใด ผู้เข้าแข่งขันคนนั้นจะได้ลงมาเล่นเกมบนเวที และเกมจะเริ่มขึ้นโดย ผู้เข้าแข่งขันทั้งสอง จะต้องเอามือวางบนจอมอนิเตอร์ด้านหน้าของตน เมื่อใบหน้าปรากฏบนจอ (โดยจะมีใบหน้าที่ต้องตอบ และใบหน้าถัดไปที่มีเพียงครึ่งเดียว) ผู้ที่กดไฟได้ก่อนจะมีสิทธิ์ตอบ (หากผู้เข้าแข่งขันกดปุ่มก่อนที่ภาพจะขึ้น ผู้เข้าแข่งขันจะต้องเล่นทั้งๆ ที่ไม่มีภาพ) ผู้เข้าแข่งขันจะต้องตอบ ชื่อเล่น, ชื่อจริง, นามสกุลจริง, ชื่อที่รู้จักเป็นวงกว้าง อย่างใดอย่างหนึ่งหรือทั้งหมด ของบุคคลในภาพให้ถูกต้อง (ในกรณีที่ตอบเฉพาะชื่อจริงเพียงอย่างเดียว จะต้องระบุความเกี่ยวโยงบางอย่างทางสาธารณชน ที่สื่อให้เข้าใจถืงชื่อบุคคลที่ได้ตอบออกไป เพื่อความเข้าใจตรงกันว่าเป็นบุคคลใด และหากตอบเป็นชื่อตัวละคร หรือนามแฝง ที่บุคคลนั้นใช้หรือแสดงจะถือว่าตอบผิด)
เมื่อเล่นครบทั้ง 2 ฝ่ายแล้ว ผู้ที่มีคะแนนสะสมมากกว่า จะเป็นฝ่ายชนะไป หากทั้ง 2 ฝ่ายมีคะแนนสะสมเท่ากัน จะต้องเล่นใหม่ จนกว่าจะรู้ผลแพ้ชนะ โดยผู้ที่ชนะจะเป็นแชมป์ และอยู่เล่นเกมต่อในรายการ ซึ่งในแต่ละรอบการแข่งขัน ผู้เข้าแข่งขันทั้งสองจะได้รับเงินรางวัลคนละ 5,000 บาท ไม่ว่าแพ้หรือชนะก็ตาม และทุกคนจะได้รางวัลพิเศษ 50,000 เมื่อเป็นแชมป์ถึงสมัยที่ 5 และจะมีเงินรางวัลพิเศษเพิ่มเติมในทุกๆ 10 สมัย ซึ่งรายการได้กำหนดไว้ 100 สมัยดังนี้
ถ้าหากผู้เข้าแข่งขันคนใด สามารถตอบใบหน้าถูกครบ 10 หน้า จะได้รับเงินรางวัลแจ็คพ๊อตที่สะสมมาทีละ 5,000 บาทและจะเริ่มสะสมเงินรางวัลแจ็คพ๊อตใหม่ อย่างไรก็ดี ในเวลาต่อมา กติกาการให้รางวัลแจ๊คพ็อตได้เปลี่ยนเป็น หากผู้เข้าแข่งขันตอบภาพใบหน้าได้ครบ 10 หน้า จะได้รับเงินรางวัล 1,000,000 บาท หากในเดือนนั้นๆ ยังไม่มีผู้ใดทำแจ๊คพ็อตแตก เงินรางวัลจะเพิ่มขึ้นเดือนละ 1,000,000 บาท จนถึง 10,000,000 บาท แต่เมื่อมีการทำแจ๊คพ๊อตแตกในครั้งที่ 2 โดยคุณสมพร ทางรายการได้แจ้งว่าจะไม่นับเดือนละ 1,000,000 อีกต่อไป โดยจะตั้งรางวัลไว้เลยที่ 10,000,000 เสมอ
สำหรับเกมทศกัณฐ์ปางใหม่นั้น กติกาจะเหมือนเดิมทุกอย่าง เพียงแต่ใบหน้าที่นำมาทายนั้น จะเป็นภาพวัยเด็กของบุคคลต่าง ๆ ทั้งหมด และเงินรางวัลแจ๊คพอตจะคงอยู่ที่ 10,000,000 บาทตลอดการแข่งขัน และมีการปรับเปลี่ยนเงินรางวัลพิเศษดังนี้
ศึกทศกัณฐ์หน้าทอง.
ศึกทศกัณฐ์หน้าทอง คือการแข่งขันของ 10 แชมป์ของเกมทศกัณฐ์ โดยจะแข่งขันแบบพบกันหมด ผู้ที่ชนะจะได้รับเงินรางวัล 1,000,000 บาท และ รางวัลทศกัณฐ์หน้าทองคำ และใครตอบใบหน้าสะสมได้มากที่สุดรับเงินรางวัลมูลค่า 100,000 บาท
เกมทศกัณฐ์ยกทัพ.
กติกาในการทายใบหน้านั้นเหมือนเดิม แต่ในเกมทศกัณฐ์ยกทัพนั้น จะแข่งขันในแบบทีม ทีมละ 3 คน โดยจะถูกแบ่งออกเป็นทีมสีแดงและสีน้ำเงิน ทั้ง 2 ทีมจะถูกสุ่มไฟขึ้นมา โดยเริ่มแรกนั้น ทั้ง 2 ทีมจะส่งตัวแทนออกมาทีมละ 1 คนเพื่อเล่นเกม โดยจะมีภาพใบหน้าของบุคคลให้ก่อน 2 ภาพ ภาพละครึ่งใบหน้า เมื่อภาพขึ้นมาแล้ว ทั้ง 2 ทีมจะต้องชักธงรบ (เหมือนการกดปุ่มไฟ) ไฟติดที่ทีมไหน จะได้เลือกใบหน้าที่จะเล่นและมีสิทธิ์ที่จะเลือกเล่นครึ่งหน้าหรือเต็มหน้า (การทายครึ่งหน้าจะชนะการทายเต็มหน้า) เมื่อเล่นครบทั้งสองคน คนที่แพ้จะต้องลงจากเวที ทีมไหนตกรอบทั้งทีมก่อนจะเป็นฝ่ายแพ้ไป ทีมที่ชนะจะได้เป็นแชมป์และเข้าไปเล่นรอบแจ๊คพอต ทั้งนี้ ทั้ง 2 ทีมจะได้รับเงินรางวัล 10,000 บาท
อย่างไรก็ดี ในเวลาต่อมา ได้มีการเปลี่ยนกติกาเล็กน้อยคือ มีภาพใบหน้าให้ดูเพียงครึ่งใบหน้า เมื่อใบหน้าขึ้นบนจอจะต้องชักธงรบเพื่อชิงสิทธิ์ในการตอบ ถ้าตอบถูกอีกคนในทีมตรงข้ามจะต้องลงจากเวที แต่ถ้าตอบผิดจะต้องลงจากเวทีเอง ทั้งนี้ หากชักธงได้ แต่ไม่มั่นใจ สามารถโยนให้ฝ่ายตรงข้ามตอบ ซึ่งถ้าโยนแล้วฝ่ายตรงข้ามตอบถูก ฝ่ายที่โยนต้องลงจากเวที แต่ถ้าตอบผิดต้องลงจากเวทีเอง ทีมไหนคนลงหมดเวทีก่อน จะตกรอบไป ส่วนอีกทีมหนึ่งจะได้เลือกว่าจะสะสมเงินรางวัลเพิ่ม 10,000 บาท หรือเรียกเพื่อนขึ้นมาบนเวทีอีกหนึ่งคน ภายหลัง ทุก ๆ 10 สมัย ทีมแชมป์จะต้องเลือกว่าต้องการคนเพิ่ม หรือสะสมเงินรางวัลเพิ่มอีก 100,000 (หากทีมแชมป์มีผู้เล่นครบ 3 คน จะได้รับเงินรางวัลสะสมเพิ่มโดยอัตโนมัติ)
ในทุก ๆ ครั้งที่เป็นแชมป์ (หรือทุก ๆ 10 สมัยในกติกาใหม่) ทีมแชมป์จะได้เล่นรอบแจ๊คพ็อต ซึ่งจะมีใบหน้าที่ถูกตัดและสลับเป็น 5 ส่วน ผู้เข้าแข่งขันจะต้องเลือกว่าจะเป็นภาพกี่ส่วน โดยจะมีเงินรางวัลต่างกันดังนี้
ผู้เข้าแข่งขันมี 60 วินาทีในการตอบ หากตอบถูกจะได้รับเงินรางวัลตามอัตราข้างต้น คูณกับจำนวนคนที่มีในรอบนั้น (ฉะนั้น รางวัลแจ๊คพ็อตคือ 30,000,000 บาท)
แต่หากผู้เข้าแข่งขันตอบผิด จะตกรอบในทันที หากไม่มั่นใจ ผู้เข้าแข่งขันมีสิทธิ์ยกธงขาว (ยอมแพ้) โดยจะไม่ได้รางวัลแจ๊คพ็อต แต่ยังคงได้เล่นเกมต่อไป
อย่างไรก็ดี ในกติกาใหม่นั้น ทีมแชมป์จะมีเวลา 60 วินาที โดยจะเริ่มจากการเปิด 1 ส่วนก่อน หากตอบไม่ได้จะมีสิทธิ์หยุดเวลา เพื่อเปิดส่วนของใบหน้าเพิ่ม แต่เงินรางวัลจะถูกลดลงตามอัตราเดิม โดยจะเล่นอย่างนี้ไปเรี่อย ๆ จนกว่าจะตอบ, ยกธงขาว
เกมทศกัณฐ์จำแลง.
รูปแบบการเล่นในเกมทศกัณฐ์จำแลง จะเป็นการทายใบหน้าจากคำใบ้ที่กำหนด โดยจะสุ่มผู้เข้าแข่งขันขึ้นมาเล่น ในเกมนี้จะแข่งกัน 2 คน โดยกติกาเริ่มแรกสุดคือทั้ง 2 ฝ่ายต้องแข่งกดไฟเพื่อชิงสิทธิ์เล่นก่อน โดยจะมีคำใบ้ปรากฏบนหน้าจอของตัวเอง มาคำใบ้มาแล้ว ต้องแข่งกันกดไฟ ใครกดได้ก่อน มีสิทธิ์ได้เล่นในคำใบ้นี้ จากนั้นจะปรากฏใบหน้า 3 ใบหน้าเพื่อให้ผู้เข้าแข่งขันทาย ผู้เข้าแข่งขันจะต้องทายให้ถูกว่าคำใบ้ที่ได้มาหมายถึงบุคคลใดใน 3 คนนี้ ถ้าตอบถูกจะได้ 1 คะแนน และมีสิทธิ์เล่นในข้อต่อไป หากตอบผิด เกมจะหยุดลงทันที หากผู้เข้าแข่งขันไม่มั่นใจสามารถโยนได้ 1 ครั้ง ซึ่งหลักการโยน มีลักษณะเช่นเดียวกับเกมทศกัณฐ์ในรูปแบบแรก นั่นคือ หากโยนมาแล้วอึกฝ่ายหนึ่งตอบถูก เกมของผู้ที่โยนมาต้องหยุดลงทันที แต่ถ้าอีกฝ่ายหนึ่งตอบผิด ผู้ที่โยนมาจะมีสิทธิ์เล่นต่อไป โดยที่ใบหน้าที่โยนไปจะไม่มีผลต่อคะแนน เมื่อฝ่ายหนึ่งเล่นเสร็จ อีกฝ่ายหนึ่งจะได้เล่นในกติกาเดียวกัน เมื่อจบการแข่งขันของทั้ง 2 ฝ่าย ใครมีคะแนนมากกว่า จะได้เป็นแชมป์
ต่อมาได้มีการปรับเปลี่ยนกติกา คือจะไม่มีการกดไฟ และทั้ง 2 ฝ่ายจะผลัดกันเล่นทีละข้อ โดยผู้ท้าชิงจะได้เล่นก่อน ผู้ท้าชิงจะเป็นตัวตั้งให้กับแชมป์ ถ้าผู้ท้าชิงตอบถูก แชมป์ต้องตอบให้ถูกเพื่อเสมอกับผู้ท้าชิง หากตอบผิด แพ้ทันที แต่ถ้าผู้ท้าชิงตอบผิด แชมป์ต้องตอบให้ถูกเพื่อเป็นแชมป์ต่อไป หากตอบผิด ถือว่าเสมอกัน
ในการเป็นแชมป์ทุก ๆ 1 สมัย จะได้เงินรางวัล 10,000 บาท และเมื่อครบทุก 10 สมัย จะมีสิทธิ์เล่นในรอบแจ๊คพอต
เกมในรอบแจ๊คพอตนั้นมีความคล้ายคลึงกับรอบแจ๊คพอตของเกมทศกัณฐ์ยกทัพ นั่นคือ จะมีใบหน้า 1 ใบหน้า ถูกตัดเป็น 5 ส่วน แล้วสลับแต่ละส่วนกัน การเล่นคือจะเริ่มเปิดตั้งแต่หมายเลข 1-5 ซึ่งแต่ละส่วนที่เปิดนั้นจะมาพร้อมกับ 1 คำใบ้ ผู้เข้าแข่งขันมีเวลา 60 วินาทีในการตอบ และแจ๊คพอตจะเริ่มที่ 10,000,000 บาท หากไม่มั่นใจสามารถขอหยุดเวลาแล้วเปิดอีก 1 ส่วนพร้อมกับอีก 1 คำใบ้ แต่ละครั้งที่เปิด แจ๊คพอตจะลดลงเหลือ 1,000,000 บาท, 100,000 บาท และ 10,000 บาท ซึ่งระดับ 10,000 บาทนี้ จะเปิด 2 ส่วน พร้อมกับ 2 คำใบ้ และถ้าผู้เข้าแข่งขันตอบถูกจะได้เงินรางวัลตามระดับที่เล่น แต่ถ้าตอบผิดจะเสียแชมป์ทันที แต่ถ้าผู้เข้าแข่งขันไม่มั่นใจสามารถยกธงขาวยอมแพ้ได้ โดยที่จะไม่ได้เงินรางวัลตรงนี้ไป แต่ยังมีสิทธิ์เล่นในการแข่งขันครั้งต่อไป
ทศกัณฐ์ยกสยาม.
ดูบทความเพิ่มที่ "ทศกัณฐ์ยกสยาม"
คดีฆาตกรรมในตระกูลอินุงามิ
โรคระบาดครั้งใหญ่ในลอนดอน
โรคระบาดครั้งใหญ่ในกรุงลอนดอน หรือ โรคระบาดครั้งใหญ่  เป็นเหตุการณ์ที่เกิดขึ้นระหว่างปี ค.ศ. 1665 ถึงปี ค.ศ. 1666 ที่เชื่อกันว่าเป็นการระบาดครั้งใหญ่ของกาฬโรคในประเทศอังกฤษที่คร่าชีวิตประชากรไปประมาณ 75,000 ถึง 100,000 คน ราวหนึ่งในห้าของประชากรทั้งกรุงลอนดอนขณะนั้น โดยเป็นผลมาจากการระบาด ของแบคทีเรียชื่อ "เยอร์ซีเนียเพสติส"  ซึ่งมีหมัดเป็นพาหะนำโรค กระนั้น เหตุการณ์นี้มีความรุนแรงเพียงเล็กน้อยเมื่อเทียบกับ “กาฬโรคที่ระบาดในยุโรปและอังกฤษ” ที่เกิดขึ้นก่อนหน้านั้นระหว่างปี ค.ศ. 1347 ถึงปี ค.ศ. 1353 เหตุการณ์ในกรุงลอนดอนครั้งนี้ได้รับการขนานนามต่อมาว่า “โรคระบาดครั้งใหญ่” โดยเป็นการระบาดของโรคครั้งใหญ่และครั้งสุดท้ายในอังกฤษ
แม้ว่าเชื้อโรคที่ทำให้เกิดการระบาดสันนิษฐานกันว่าเป็น “กาฬโรค” และเชื้อโรคในตระกูลเดียวกันแต่ก็ไม่มีหลักฐานที่แน่นอนที่พิสูจน์ข้อสันนิษฐานนี้ นักวิชาการสมัยใหม่ตั้งข้อเสนอว่าอาการและระยะเวลาเพาะของเชื้อที่ทำให้เกิดโรคเป็นตัวเดียวกับเชื้อโรคที่คล้ายคลึงกับ "ไข้เลือดออกเหตุไวรัส"
หมอกสงคราม
หมอกสงคราม  หมายถึงความสับสน ความไม่แน่นอน และความคลุมเครือของสถานการณ์ในปฏิบัติการทางทหาร
คำว่าหมอกสงครามถูกประดิษฐ์ขึ้นโดยนักการทหารชาวเยอรมันปรัสเซียนามว่า พลตรีคาร์ล ฟอน เคลาส์วิทซ์ ซึ่งได้เขียนไว้ในหนังสือ "ว่าด้วยสงคราม" ความว่า:
ยุทธศาสตร์หลัก.
เป็นสิ่งที่เกี่ยวข้องกับจุดประสงค์ทางการเมือง ความสามารถและการส่งกำลังบำรุงทางทหารของคู่สงคราม โดยแหล่งข้อมูลรวมไปถึงการสืบราชการทางการทูต การสืบราชการลับ ตัวอย่างทางยุทธศาสตร์ และข้อมูลที่ได้มาจากแหล่งเปิด คู่สงครามจำเป็นต้องเข้าใจต่อเจตนาและการเคลื่อนไหวทางการเมือง ผลที่ได้จากข้อมูลในระดับนี้อาจจะรวมไปถึงปฏิบัติการทางทหารด้วย แต่ส่วนใหญ่จะให้ความสำคัญกับผลกระทบที่มีต่อสังคม เศรษฐกิจและการเมืองมากกว่า
ยุทธศาสตร์ทางทหาร.